Hronsekas koka baznīca

Hronsekas koka baznīca (slovāku: Drevený artikulárny kostol v Hronseku) ir luterāņu baznīca Slovākijā, Banska Bistricas apgabala Hronsekas ciemā. Projekta autora vārds nav zināms. Baznīca celta krusta formā. Krusta garākais atzars ir 23 metru garš, īsākais atzars – 18 metru garš, baznīcas augstums ir 8 metri. Baznīcas celtniecība sākās 1725. gada 23. oktobrī un tika pabeigta 1726. gada rudenī. Baznīcā ir 5 ieejas un 1100 sēdvietas, perimetrā ir 30 logi. Jumts ir apšūts ar trīs krustiem un gaili. Blakus baznīcai atrodas zvanu tornis, kas celts vienlaikus ar baznīcu 1726. gadā. 2008. gada 7. jūlijā kopā ar septiņām citām baznīcām pasludināta par UNESCO pasaules mantojuma objektu ar nosaukumu "Koka baznīcas Karpatu kalnu Slovākijas daļā". Iekļauta 32. Pasaules mantojuma komitejas sesijā pēc kritērija (iii), (iv). Atsauces Ārējās saites Vikikrātuvē par šo tēmu ir pieejami multivides faili. Skatīt: Hronsekas koka baznīca. www.drevenykostolik.sk Cirkevný zbor Hronsek